CELEX: 22011D0044
Language: mt
Date: 2011-04-01 00:00:00
Title: Deċiżjoni tal-Kumitat Konġunt taż-ŻEE Nru 44/2011 tal- 1 ta’ April 2011 li temenda l-Anness XXI (Statistika) tal-Ftehim taż-ŻEE

30.6.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 171/45
               
            DEĊIŻJONI TAL-KUMITAT KONĠUNT TAŻ-ŻEE
      Nru 44/2011
      tal-1 ta’ April 2011
      li temenda l-Anness XXI (Statistika) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ‘l quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 112/2010 tal-1 ta’ Ottubru 2010 (1).
               
            
                  (2)
               
               
                  Ir-Regolament tal-Kummissjoni (UE) Nru 821/2010 tas-17 ta’ Settembru 2010 li jimplimenta r-Regolament (KE) Nru 808/2004 tal-Parlament Ewropew u tal-Kunsill dwar l-istatistiċi tal-Komunità dwar is-soċjetà tal-informazzjoni (2) għandu jiġi inkorporat fil-Ftehim.
               
            
                  (3)
               
               
                  Ir-Regolament tal-Kummissjoni (UE) Nru 822/2010 tas-17 ta’ Settembru 2010 li jemenda r-Regolament (KE) Nru 198/2006 li jimplimenta r-Regolament (KE) Nru 1552/2005 tal-Parlament Ewropew u tal-Kunsill dwar statistika marbuta mat-taħriġ vokazzjonali fl-intrapriżi, fir-rigward tad-dejta li trid tinġabar, ir-rekwiżiti dwar teħid ta’ kampjuni, il-preċiżjoni u l-kwalità (3), għandu jiġi inkorporat fil-Ftehim.
               
            
                  (4)
               
               
                  Ir-Regolament tal-Kummissjoni (UE) Nru 823/2010 tas-17 ta’ Settembru 2010 li jimplimenta r-Regolament (KE) Nru 452/2008 tal-Parlament Ewropew u tal-Kunsill dwar il-produzzjoni u l-iżvilupp tal-istatistika dwar l-edukazzjoni u t-tagħlim tul il-ħajja, f’dak li għandu x’jaqsam mal-parteċipazzjoni tal-adulti fit-tagħlim tul il-ħajja (4), għandu jiġi inkorporat fil-Ftehim,
               
            IDDEĊIEDA DAN LI ĠEJ:
      Artikolu 1
      L-Anness XXI għall-Ftehim għandu jiġi emendat kif ġej:
      
                  1.
               
               
                  Il-punt li ġej għandu jidħol wara punt 28e (ir-Regolament tal-Kummissjoni (KE) Nru 1023/2009):
                  
                              “28f.
                           
                           
                              
                                 32010 R 0821: Ir-Regolament tal-Kummissjoni (UE) Nru 821/2010 tas-17 ta’ Settembru 2010 li jimplimenta r-Regolament (KE) Nru 808/2004 tal-Parlament Ewropew u tal-Kunsill dwar l-istatistiċi tal-Komunità dwar is-soċjetà tal-informazzjoni (ĠU L 246, 18.9.2010, p. 1).”
                           
                        
            
                  2.
               
               
                  Dan li ġej għandu jiġi miżjud mal-punt 18r (ir-Regolament tal-Kummissjoni (KE) Nru 198/2006):
                  “, kif emendat permezz ta’:
                  
                              —
                           
                           
                              
                                 32010 R 0822: Ir-Regolament tal-Kummissjoni (UE) Nru 822/2010 tas-17 ta’ Settembru 2010 (ĠU L 246, 18.9.2010, p. 18).”
                           
                        
            
                  3.
               
               
                  Il-punt li ġej għandu jiddaħħal wara l-punt 18w (ir-Regolament (KE) Nru 452/2008 tal-Parlament Ewropew u tal-Kunsill):
                  
                              “18wa.
                           
                           
                              
                                 32010 R 0823: Ir-Regolament tal-Kummissjoni (UE) Nru 823/2010 tas-17 ta’ Settembru 2010 li jimplimenta r-Regolament (KE) Nru 452/2008 tal-Parlament Ewropew u tal-Kunsill dwar il-produzzjoni u l-iżvilupp tal-istatistika dwar l-edukazzjoni u t-tagħlim tul il-ħajja, f’dak li għandu x’jaqsam mal-parteċipazzjoni tal-adulti fit-tagħlim tul il-ħajja (ĠU L 246, 18.9.2010, p. 33).”
                           
                        
            Artikolu 2
      It-testi tar-Regolamenti (UE) Nru 821/2010, (UE) Nru 822/2010 u (UE) Nru 823/2010 fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE għal Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-2 ta’ April 2011, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-1 ta’ April 2011.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 332, 16.12.2010, p. 62.
      
         (2)  ĠU L 246, 18.9.2010, p. 1.
      
         (3)  ĠU L 246, 18.9.2010, p. 18.
      
         (4)  ĠU L 246, 18.9.2010, p. 33.
      
         (*)  L-ebda rekwiżiti kostituzzjonali ma huma indikati.